EkBass/fiwiki-20250220-pages-articles huggingface dataset:
Spark SRT05e

Spark SRT05e, lyhyesti Spark Gen2, on Formula E -sarjassa käytettävä kilpa- auto. SRT05e otettiin käyttöön kaudeksi 2018–2019. Kyseessä on ensimmäinen kokonaan Kansainvälisen autoliiton suunnittelema kilpa-auto. Auton ensiesittely tapahtui Geneven autonäyttelyssä 2018, jossa sen esitteli FIA:n puheenjohtaja Jean Todt ja Formula E -sarjan toimitusjohtaja Alejandro Agag. Auton edeltäjä oli ensimmäisen sukupolven auto Spark-Renault SRT 01E ja seuraaja on kolmannen sukupolven auto Formula E Gen3. == Kehitys ja muutokset == Auto on samanlainen kaikille sarjaan osallistuville talleille, lukuun ottamatta voimansiirtoa. Jokainen talli saa kehittää oman voimansiirron. Voimansiirto koostuu vaihtosuuntaajasta, moottorista, vaihteistoista, taka- akselin komponeista ja energiahallinnan ohjelmistosta. Gen2 autossa on edeltäjäänsä nähden täysin uudelleen suunniteltu runko ja kori. Auton rungon on kehittänyt Spark Racing Technology. Autossa ei ole lainkaan takasiipeä, vaan pitovoima tuotetaan suurella takadiffuusorilla. Toisen sukupolven auton akuston toimittaa McLaren Applied Technology ja sen kapasiteetti on tuplasti isompi. Toisin kuin Gen1 auton akusto, Gen2 auton akusto kestää koko kilpailun eikä autoa tarvitse vaihtaa kilpailun keskellä. Autoon on tuotu myös Halo- turvakaari, johon on lisätty ledvalot. Auton renkaat ovat 18 tuumaiset Michelinit, joilla voi ajaa sekä sateella että kuivalla kelillä. Jarrut on valmistanut Brembo. Auton aukosto on painavampi (uusi akusto on 385 kg) kuin edellisessä sukupolvessa ja auto on pidempi. Toisen sukupolven autossa akusto ei ole kantava rakenne kuten edellisessä sukupolvessa. Käytettävä kapasiteetti on 54 kWh. Samaa akkua käytetään koko kauden ajan ellei ilmene teknistä vikaa tai turvallisuusongelmaa, jolloin se vaihdetaan. Akut käyttävät litium-ioni -tekniikkaa nikkeli-mangaani-kobaltti -yhdistelmässä. == Gen2 Evo == Gen2 autosta piti tulla päivitys nimeltään Gen2 Evo kaudeksi 2020–2021. Päivityksestä kuitenkin luovuttiin säästösyistä ja koronapandemian vaikutuksesta sarjaan. Päivityksen myötä auton korin olisi pitänyt muuttua. Muutoksen perumisella pyrittiin tasapainoittamaan tallien taloustilannetta. Gen2 oli tarkoitus korvata Gen3 mallilla vuonna 2022, mutta koronaviruspandemian vuoksi muutosta lykättiin vuodelle 2023. == Tekniset tiedot == Gen2 verrattuna edelliseen sukupolveen (Gen1) Gen1 Gen2 Pituus 5000mm 5160mm Leveys 1780mm 1770mm Korkeus 1050mm Raideväli edessä 1528mm 1553mm Raideväli takana 1492mm 1505mm Maavara (max.) 75mm Akseliväli 3100mm Mininipaino (sis. kuljettajan ja akun) 883kg 903kg Akun paino 320kg 385kg Maksimiteho 200 kW 250 kW Maksimiteho kilpamoodissa 180 kW 200 kW Energian talteenotto 150 kW 250 kW Huippunopeus 225 km/h 280 km/h == Lähteet == Luokka:Formula E -autot
Eino Solje

Eino Solje (s. 1990) on suomalainen aivotutkija. Hän on koulutukseltaan lääketieteen tohtori, neurologian erikoislääkäri ja dosentti. Solje työskentelee Itä-Suomen yliopiston apulaisprofessorina ja Aivotutkimusyksikön johtajana. Lisäksi hän johtaa Frontotemporal Lobar Degeneration and Early Onset Dementia -tutkimusryhmää. == Ura == Solje on opiskellut lääketieteen lisensiaatiksi ja tohtoriksi Itä-Suomen yliopiston lääketieteen laitoksella. Soljen väitöskirja on julkaistu vuonna 2016, ja se käsittelee C9orf72-toistojaksomutaatioon liittyvää otsalohkodementiaa diagnostiikan ja hoidon näkökulmista. Soljen pääohjaajana toimi professori Anne Remes. Aikaisemmin Solje on työskennellyt muun muassa Brescian yliopistossa Pohjois- Italiassa. Lisäksi hän on työskennellyt tutkimusjohtajana Itä-Suomen yliopistossa ja neurologina Kuopion yliopistollisessa sairaalassa. Hän aloitti kliinisen tutkimuksen tenure track -apulaisprofessorina huhtikuussa 2024 Solje on otsalohkodementian ja työikäisten muistisairauksien arvostettu tutkija ja luennoitsija. Vuonna 2021 Solje palkittiin vuoden nuorena kliinisenä tutkijana. Vuonna 2020 Solje kutsuttiin Lindau Nobel Laureate Meeting -kokoukseen. Lisäksi hänet on palkittu vuonna 2022 Martti Hämäläinen -palkinnolla. == Yhteiskunnalliset tehtävät == Solje on yhteiskunnallinen vaikuttaja eri järjestöissä. * Varapuheenjohtaja, Nuorten Lääkärien Yhdistys, 2019–2019 * Valtuuskunnan jäsen, Suomen Lääkäriliitto, 2019–2021 * Hallituksen jäsen, Nuorten Lääkärien Yhdistys, 2018–2019 == Lähteet == Luokka:Elävät henkilöt Luokka:Syntymävuosi puuttuu Luokka:Suomalaiset tieteilijät Luokka:Suomalaiset lääkärit Luokka:Suomalaiset neurologit
Chrysanthia

Chrysanthia on erilaisruokaisten alalahkoon kuuluva kovakuoriaissuku. Sukuun kuuluu maailmanlaajuisesti kahdeksan lajia.Global Biodiversity Information Facility (GBIF): Chrysanthia Lajimäärä vaihtelee eri lähteissä. Suomessa suvusta on tavattu kaksi lajia: Isokultakeiju (Chrysanthia viridissima) ja pikkukultakeiju (Chrysanthia geniculata).Laji.fi: Chrysanthia == Sukuun kuuluvia lajeja == *Chrysanthia cyprica *Chrysanthia flavipes *Pikkukultakeiju (Chrysanthia geniculata) *Chrysanthia hamata *Chrysanthia reitteri *Chrysanthia superba *Chrysanthia varipes *Isokultakeiju (Chrysanthia viridissima) == Lähteet == == Aiheesta muualla == *iNaturalista: Suku Chrysanthia *UniProt: Taxonomy - Chrysanthia Luokka:Erilaisruokaiset
Australian Secret Intelligence Service

Australian Secret Intelligence Service (ASIS) on Australian valtiollinen ulkomaantiedusteluun keskittyvä tiedustelupalvelu. Se toteuttaa salaista tiedonhankintaa ja peiteoperaatioita henkilötiedustelun (HUMINT) eri menetelmillä. ASIS on osa Australian Intelligence Community -organisaatiota ja hoitaa myös vastatiedustelua ja yhteistoimintaa muiden tiedustelupalveluiden kanssa. ASIS muodostettiin vuonna 1952, mutta sen olemassaolosta ei tiedetty edes koko hallituksen piirissä ennen vuotta 1972. ASIS vertautuu tehtävältään Yhdysvaltain CIA:han ja Ison-Britannian MI6:een. ASIS on osa Australian ulkoasiainhallintoa (Department of Foreign Affairs and Trade, DFAT). Sen päämaja sijaitsee Canberrassa. Organisaation pääjohtaja (Paul Symon, 18. joulukuuta 2017 alkaenMcGrath 2020) raportoi ulkoministerille. ==Lähteet== * * ===Viitteet=== Luokka:Tiedustelupalvelut Luokka:Australialainen yhteiskunta
Duell

Duell on suomalainen moottoriurheilun kauppayhtiö. Duell listautui Helsingin pörssiin First North-listalle 24. syyskuuta 2021. == Lähteet == Luokka:Suomalaiset vähittäiskaupan yritykset Luokka:Suomalaiset First North -yhtiöt Luokka:Mustasaarelaiset yritykset
Esko Mattila (teollisuusneuvos)

Esko Aimo Kalevi Mattila (17. marraskuuta 1919 Metsämaa – 28. lokakuuta 2002 Helsinki) oli suomalainen insinööri ja yritysjohtaja, joka sai teollisuusneuvoksen arvonimen. Mattilan vanhemmat olivat maanviljelijä Kaarlo Osvald Mattila ja Suoma Katila ja puoliso vuodesta 1952 hammaslääkäri Inkeri Juonela. Mattila valmistui diplomi-insinööriksi 1946 ja kauppatieteiden kandidaatiksi 1951. Hän työskenteli Rauma-Repolan käyttöinsinöörinä, S. G. Nieminen -yhtiön teknisenä johtajana ja osastopäällikkönä lisenssivirastossa ja Alkossa. Vuonna 1957 hänestä tuli vasta perustetun Vuorikemian toimitusjohtaja, tehtävänään titaanidioksidipigmentin tuotannon käynnistäminen Porissa. Yhtiön kaikki osakkeet siirtyivät Rikkihappo-yhtiön, myöhemmin Kemira, haltuun vuonna 1962. Kun Vuorikemia fuusioitiin 1967 Rikkihappoon, Mattilasta tuli Rikkihapon vientiosaston johtaja, yhtiön varapääjohtaja ja johtokunnan jäsen. Hän toimi myös Rikkihapon Typpi Oy:n kanssa perustaman Fertilex-vientiyrityksen toimitusjohtajana. Mattila vaikutti lisäksi keskeisesti siihen, että Rikkihappo osti omistukseensa Schildt & Hallberg -yhtiön maalitehtaat, vuodesta 1975 nimeltään Tikkurilan Väritehtaat. Hän jäi eläkkeelle tehtävistään 1982, teollisuusneuvoksen arvonimen hän oli saanut 1976. Sotilasarvoltaan Mattila oli reservin kapteeni. ==Lähteet== Luokka:Suomalaiset insinöörit Luokka:Suomalaiset virkamiehet Luokka:Suomalaiset yritysjohtajat Luokka:Vuonna 1919 syntyneet Luokka:Vuonna 2002 kuolleet
Wallasvaara

Wallasvaara on sukunimi, joka on muun muassa seuraavilla suomalaisilla henkilöillä: *Jorma Wallasvaara (1929−2006), yrittäjä ja keksijä *Kirsti Wallasvaara (1942−2021), näyttelijä
Yhdysvaltain 100. jalkaväkidivisioona

Yhdysvaltain 100. jalkaväkidivisioona (, entinen 100th Infantry Division) on Yhdysvaltain maavoimien divisioona, joka perustettiin ensimmäisen kerran ensimmäisen maailmansodan lopussa. Se perustettiin uudelleen Toiseen maailmansotaan vuonna 1942 Fort Jacksonissa Etelä-Carolinassa. Toisen maailmansodan ansioista palkittiin Medal of Honorilla kolme divisioonan sotilasta: Charles F. Carey Jr., Mike Colallilo ja Edward A. Silk. Sodan aikana se menetti kaatuneina 916, haavoittuneina 3 656 ja kadonneina 180 miestä. Maailmansodan päätyttyä divisioona lakkautettiin Camp Patrick Henryssä, Virginiassa 10. tammikuuta 1946. == Lähteet == Luokka:Yhdysvaltain maavoimien divisioonat toisessa maailmansodassa
Broadcasting House

Broadcasting House on vuonna 1932 valmistunut rakennus, joka toimii Britannian yleisradioyhtiö BBC:n pääkonttorina. Rakennusta on valmistumisen jälkeen laajennettu useaan otteeseen, ja viimeisin laajennus valmistui vuonna 2005. Viimeisimmän laajennuksen jälkeen uutta laajennusosaa on kutsuttu myös nimellä new Broadcasting House ja vanhaa osaa nimellä old Broadcasting House. Alkuperäinen rakennus on Grade II* -luokan suojelukohde. Vastapäätä rakennusta on All Souls Church -kirkko. == Populaarikulttuurissa == * BBC:n 2014–2017 tuottama sarja W1A sijoittui lähes kokonaan Broadcasting Houseen. Sarjan nimi johtui rakennuksen postinumerosta, joka on W1A 1AA. == Lähteet == == Aiheesta muualla == Luokka:Grade II* -luokan rakennukset City of Westminsterissä Luokka:BBC
Juha Nieminen

Juha Nieminen (s. 31. elokuuta 1967 Jyväskylä) on suomalainen pesäpalloilija. Nieminen edusti pääsarjaurallaan kasvattajaseuraansa Hongikon Nuorisoseuran Urheilijoita, Jyväskylän Kiriä, Hyvinkään Tahkoa, Haminan Palloilijoita ja Kinnarin Pesistä. Hyvinkään Tahkossa pelatessaan Nieminen saavutti yhden SM- hopean kaudella 1996. Nieminen pelasi urallaan kaksi Itä-Länsi-ottelua vuosina 1993 ja 1994. Nieminen pelasi urallaan Pesäpallon SM-sarjassa ja Superpesiksessä yhteensä 360 runkosarjan ottelua. Näissä hän löi 17 kunnaria ja 231 tavallista juoksua, toi 174 juoksua ja keräsi 1 210 kärkilyöntiä. Nieminen pelasi urallaan 27 ylemmän loppusarjan ottelua. Näissä hän löi yhden kunnarin ja seitsemän tavallista juoksua, toi neljä juoksua ja keräsi 65 kärkilyöntiä. Nieminen pelasi urallaan 34 alemman loppusarjan ottelua. Näissä hän löi kaksi kunnaria ja 25 tavallista juoksua, toi 25 juoksua ja keräsi 114 kärkilyöntiä. https://www.pesis.fi/wp-content/uploads/2021/01/Nieminen- Juha.xlsx Niemisen sisko Riikka Sallinen on Suomen maineikkaimpia naisjääkiekkoilijoita ja myös veli Lasse pelasi jääkiekkoa pitkään pääsarjatasolla. == Lähteet == Luokka:Suomalaiset pesäpalloilijat Luokka:Vuonna 1967 syntyneet Luokka:Elävät henkilöt
Sunnah.com

Sunnah.com on sivusto, joka julkaisee profeetta Muhammedin sunnaa eli elämäntapaa valaisevia haditheja tarkoituksena saattaa ne tiedoksi mahdollisimman monelle ihmiselle maailmassa sekä tutkimuskäyttöön että ymmärryksen luomiseksi islamista. Sivuilla olevien kokoelmien määrä kasvaa koko ajan. Sivusto ei anna tietoja toiminnan rahoittajista. == Sivuston periaatteita == Sivusto kertoo noudattavansa seuraavia arvoja: * autenttisuus - tekstien tarkistaminen ja lähdemerkintöjen lisääminen * kattavuus - kattava hadith -kokoelmien esittäminen mahdollisimman monella kielellä sekä tietojen lisääminen kokoajista ja kertojista. Saatavilla olevat kielet ovat vuonna 2021 englanti, arabia ja urdu. * käytettävyys ja esteettömyys - sivuston helppokäyttöisyys ja sanahakujen yksinkertaisuus * avoimuus - julkaisualustan avoimuus. == Teoksia == Sivuston tärkein kokonaisuus on kutub al-sittah eli "kuusi kirjaa". Se muodostaa sunni-islamin tärkeimmän kirjakokonaisuuden, joka Koraanin jälkeen on kaikkein kunnioitetuin. Myös shiialaiset käyttävät teoskokonaisuutta, mutta valikoivasti. Kyse ei ole kirjoista vaan kuudesta kokoelmasta, joista kaksi tärkeintä ovat Sahih al-Bukhari ja Sahih Muslim. Niistä käytetään yhteisnimeä Sahihayn eli "luotettavat" tai "oikeat". Muut neljä kokoelmaa ovat Sunan Abi Dawud. Sunan an-Nasa'i (sanan "sunan" merkitys on tuntematon), Jami` at-Tirmidhi ja Sunan Ibn Majah. Muita kokoelmia ovat Muwatta Malik, joka on maliki-lakikoulukunnan perusteos, Musnad Ahmad, joka on hanbali-koulukunnan teos, al-Nawawin teos Riad as-Salihin eli "Vanhurskaiden niityt" sekä joukko muita kokoelmia. == Käyttö == Sivuston hakutoimintojen avulla on helppo löytää aiheenmukaisia haditheja. Uskonoppineet käyttävät näitä kokoelmia sekä Koraania apunaan, kun he muotoilevat islaminuskon näkemyksiä eri asioista. Islaminuskon sisältöä koskevat tulkinnat kuuluvat kuitenkin vain uskonoppineille, joten maallikko, olkoon muslimi tai ei- muslimi, ei voi käyttää haditheja islamin sisältöä koskevien omien päätelmien tekoon.Hämeen-Anttila, 2004, s. 161–162 == Lähteet == * * * === Viitteet === Luokka:Islamilainen media Luokka:Verkkoportaalit
Damon Galgut

Damon Galgut (s. 12. marraskuuta 1963 Pretoria, Etelä-Afrikka) on eteläafrikkalainen kirjailija ja näytelmäkirjailija. Galgut voitti vuoden 2021 Booker-palkinnon teoksellaan The Promise. Myös Galgutin teokset The Good Doctor (2003) ja In a Strange Room (2010, suom. Vieraassa huoneessa, 2011) olivat Booker-ehdokkaina. ==Teokset== * A Sinless Season (1982) * Small Circle of Beings (1988) * The Beautiful Screaming of Pigs (1991) * The Quarry (1995) * The Good Doctor (2003) * The Impostor (2008) * * Arctic Summer (2014) * The Promise (2021) ==Lähteet== Luokka:Eteläafrikkalaiset kirjailijat Luokka:Booker-palkinnon saajat Luokka:Vuonna 1961 syntyneet Luokka:Elävät henkilöt
Isokylän koulu

Isokylän koulu on Kokkolassa sijaitseva peruskoulun ala- ja yläluokat käsittävä yhtenäiskoulu. Koulu sijaitsee Isokylän kaupunginosassa, ja sen oppilaat tulevat pääosin Isokylästä ja Kirkonmäeltä. Kruunupyyn kunnan suomenkieliset peruskouluikäiset oppilaat opiskelevat Isokylän koulussa. Koulussa toimivat luokat 1–9 sekä esiopetusluokat ja erityisluokat. Isokylän koulu toimii Isokylän monitoimitalossa, johon on sijoitettu lisäksi päiväkoti ja harrastustiloja. Uusi monitoimitalo valmistui Isokylään 2015 ja korvasi aiemman puretun vuonna 1966 valmistuneen Isokylän koulurakennuksen.https://www.kokkola.fi/isokylan-monitoimitalon-tiedot/ Isokylän koulun historia juontaa juurensa vuoteen 1911, jolloin entiseen Kokkolan maalaiskuntaan eli Kaarlelaan päätettiin perustaa suomenkielinen koulu. Lakkautetun Länsipuiston koulun luokat 7–9 siirtyivät syksyn 2021 alusta lähtien Isokylän kouluun. Isokylän koulu on Keski-Pohjanmaan suurimpia peruskouluyksiköitä. Rehtorina on toiminut vuodesta 1999 Timo Hautala. Isokylän koulussa on opettajana muun muassa Pauli Hautala ja aiemmin koulussa on opinto-ohjaajana ollut Jiska Gröhn. Isokylän koulun motto on "Jatulin jäljillä oman elämänsä jättiläiseksi". == Lähteet == == Aiheesta muualla == * Isokylän koulun kotisivut Luokka:Kokkolan oppilaitokset Luokka:Suomen peruskoulut
Nick Hækkerup

Nick Hækkerup (s. 3. huhtikuuta 1968 Fredensborg) on tanskalainen entinen sosiaalidemokraattisen puolueen poliitikko. Hän toimi Tanskan oikeusministerinä Frederiksenin hallituksessa kesäkuusta 2019 toukokuuhun 2022. Aiemmin hän on toiminut terveysministerinä, kauppa- ja eurooppaministerinä sekä puolustusministerinä. Hän on istunut kansankäräjillä vuosina 2007–2022. Vuosina 2000–07 hän toimi Hillerødin kunnanjohtajana. Hækkerup ilmoitti toukokuussa 2022 vetäytyvänsä politiikasta ja siirtyvänsä Tanskan panimoyhdistyksen johtajaksi. ==Yksityiselämä== Hækkerup on naimisissa ja hänellä on neljä lasta. Hækkerupin suku on ollut pitkään mukana Tanskan politiikassa. Nickin isä Klaus ja pikkuveli Ole ovat toimineet sosiaalidemokraattien kansankäräjäedustajina, vuosina 2007–11 kaikki kolme istuivat kansankäräjillä samaan aikaan. Klausin isä, sosiaalidemokraattien Per Hækkerup puolestaan toimi useissa ministerin viroissa 1960- ja 70-luvuilla. Perin veli Hans toimi niin ikään sosiaalidemokraattien kansankäräjäedustajana vuosina 1945-71 sekä oikeus- ja sisäministerinä 1950- ja 60-luvuilla. Perin poika, jonka nimi myös oli Hans, oli sosiaalidemokraattien kansankäräjäedustajana vuosina 1979–81 sekä 1984–2001 ja puolustusministeri 1990-luvulla. (ks. Hækkerupien sukupuu tanskankielisessä Wikipediassa) ==Lähteet== ==Aiheesta muualla== * Nick Hækkerup Tanskan kansankäräjien verkkosivuilla Luokka:Tanskan oikeusministerit Luokka:Tanskan puolustusministerit Luokka:Vuonna 1968 syntyneet Luokka:Elävät henkilöt
Okja

Okja () on vuonna 2017 ensi-iltansa saanut eteläkorealais-yhdysvaltalainen seikkailuelokuva, jonka on ohjannut Bong Joon-ho. Sen pääosia esittävät Tilda Swinton, Paul Dano, Ahn Seo-hyun, Byun Hee-bong, Steven Yeun, Lily Collins, Yoon Je-moon, Shirley Henderson, Daniel Henshall, Devon Bostick, Choi Woo- shik, Giancarlo Esposito ja Jake Gyllenhaal. Okja sai maailmanensi-iltansa Cannesin elokuvajuhlilla 19. toukokuuta 2017, jossa se kilpaili Kultaisesta palmusta. Se julkaistiin Netflixissä 28. kesäkuuta 2017. Elokuva sai positiivisen vastaanoton kriitikoilta. == Näyttelijät == == Lähteet == == Aiheesta muualla == * * Luokka:Vuoden 2017 yhdysvaltalaiset elokuvat Luokka:Eteläkorealaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset seikkailuelokuvat Luokka:Elokuvat eläinten oikeuksista Luokka:Netflix-alkuperäiselokuvat
Ditylus

Ditylus on erilaisruokaisten alalahkoon kuuluva kovakuoriaissuku. Sukuun kuuluu maailmanlaajuisesti ainakin kuusi lajia.Global Biodiversity Information Facility (GBIF): Ditylus Lajimäärä vaihtelee eri lähteissä. Suomessa suvusta on tavattu yksi laji: Uppokeiju (Ditylus laevis).Laji.fi: Ditylus == Sukuun kuuluvia lajeja == * Ditylus caeruleus * Ditylus gracilis * Ditylus helopioides * Uppokeiju (Ditylus laevis) * Ditylus lienharti * Ditylus quadricollis == Lähteet == == Aiheesta muualla == *iNaturalista: Suku Ditylus *ITIS: Ditylus *UniProt: Taxonomy - Ditylus *University of Michigan, Animal Diversity Web (ADW): Ditylus *Iowa State University, Bug Guide: Genus Ditylus Luokka:Erilaisruokaiset
Irina Milan (albumi)

Irina Milan on laulaja Irina Milanin esikoisalbumi vuodelta 1973. Se on kokoelma Irina Milanin vuosina 1967–1970 julkaistuista singlelevyistä. Kappaleet ovat valtaosin ulkomaisia käännösiskelmiä, mutta mukana on yksi Nacke Johanssonin ja yksi Aarno Ranisen sävellys. Albumin aloittaa Irina Milanin vuoden 1967 läpimurtohitti "Vaikka paljain jaloin", joka on käännös Sonny and Cher -duon menestyskappaleesta ”The Beat Goes On”. ==Kappaleet== ===A-puoli=== # # # # # # ===B-puoli=== # # # # # # Luokka:Irina Milanin albumit Luokka:Vuoden 1973 esikoisalbumit
Zebrawood (kirjaintyyppi)

Zebrawood on Kim Buker Chanslerin, Carl Crossgroven ja Carol Twomblyn suunnittelema ja Adoben vuonna 1994 julkaisema kirjaintyyppi, joka muistuttaa 1800-luvun lopun mainosjulisteissa ja kylteissä käytettyjä ns. toskanalaisia kirjaintyyppejä. Sen esikuvana ovat toimineet Wells and Webb Type Companyn vuonna 1854 julkaistun kirjaintyyppien näyteluettelon kirjaimet. Zebrawoodiin kuuluu oikeastaan kaksi kirjaintyyppiä, Zebrawood Regular ja Zebrawood Fill. Zebrawood Fill on varattu tehostevärille, ja kirjaintyyppien yhdistelmällä voidaan tuottaa näyttäviä kaksivärisiä tekstejä. Zebrawood soveltuu parhaiten otsikoihin ja julisteisiin. Kuva: ZebrawoodStd-Regular.png|Zebrawood Regular Kuva: ZebrawoodStd-Fill.png|Zebrawood Fill == Lähteet == Luokka:Kirjaintyypit
Runar Bäckström

Runar Bäckström (4. syyskuuta 1902 Kotka – 2. kesäkuuta 1991 München, Saksa) oli suomalainen toimitusjohtaja, diplomi-insinööri ja insinöörieversti. Hän johti sotatalouspäällikkönä Suomen sotataloutta vuosina 1940–1945.Insinöörieversti Runar Bäckström, Helsingin Sanomat Kuolleita 8.6.1991 (Tilaajille)Vem och vad? Biografisk handbok 1967 Sotataloudellisen seuran ensimmäisen kunniajäsenet, Sotataloustietoutta III. Pääesikunnan sotatalousosasto – Sotataloudellinen Seura, Helsinki 1991 Bäckström pääsi ylioppilaaksi 1920 ja hän valmistui diplomi-insinööriksi 1924. Hän opiskeli Yhdysvalloissa 1927–1929 ja Englannissa sekä Ranskassa 1930–1933. Hänestä tuli insinöörieversti 1941. Bäckström oli Keskuslaboratorio Oy:n palveluksessa 1926–1927 ja sen jälkeen insinöörinä Central Paper Mill Co:ssä Michiganissa Yhdysvalloissa 1927–1928 ja Mosinee Paper Mills Co:ssä Wisconsinissa 1928–1929. Hän oli Fredriksbergin sulfaattiselluloosatehtaan teknillisenä johtajana Ruotsissa 1929–1930, A. E. Staley Mfg Co:n teknillisenä edustajana Skandinavian maissa 1930–1931, Suomen Selluloosayhdistyksen teknisen johtajan apulaisena 1931–1937 ja yhdistyksen New Yorkin myyntiorganisaation johtajana 1936–1937. Bäckström oli Hallan tehtaiden johtajana Kotkassa 1937–1940 ja päämajan sotatalouspäällikkönä 1940–1945. Hän oli sitten Kristiinan Puu Oy:n toimitusjohtajana ja hallituksen puheenjohtajana 1945–1952 ja Oy Exim Ab:n toimitusjohtajana 1945–1974 ja 1947 perustetun mekaanisen ja kemiallisen metsäteollisuuden tuotteiden vientiagentuurin Lumber Products Ab:n toimitusjohtajana. Bäckström oli myös Asfalttibetoni Oy:n ja Kivi-Simo Oy:n hallituksen puheenjohtajana. Bäckström perusti keksintötoimintaa edistävän Runar Bäckströmin säätiön. Vuonna 1974 Bäckström muutti pysyvästi Müncheniin Saksan liittotasavaltaan. Hän oli Sotataloudellisen Seuran kunniajäsen.Lumber Products, Osakekirjakatalogia täydentäviä tietoja historiasta, L–N, Pörssitieto G. Kock Syksyllä 1944 kenraaliluutnantti Harald Öhquist ja insinöörieversti Runar Bäckström neuvottelivat Stella Polaris -operaation purkamisen johdosta ruotsalaisen kenraalimajuri Ehrensvärdin kanssa teknisen kaluston myynnistä ja salakirjoitusmateriaalin tosiasiallisesta lahjoittamisesta Ruotsille.Jarmo Korhonen : Stella Polariksen perintö, Oulun Reserviupseerikerho Ry == Lähteet == == Aiheesta muualla == * Runar Bäckströmin säätiön sivut Luokka:Suomalaiset insinöörit Luokka:Suomalaiset everstit Luokka:Suomalaiset yritysjohtajat Luokka:Vuonna 1902 syntyneet Luokka:Vuonna 1991 kuolleet
Nokia 1.4

Nokia 1.4 on HMD Globalin 3. helmikuuta 2021 julkaisema älypuhelin. Puhelimessa on 6,52 tuuman näyttö ja neliydinprosessori. Tallennustilaa on valittavana 16, 32 tai 64 gigatavua ja keskusmuistia yksi, kaksi tai kolme gigatavua. Tallennustila on laajennettavissa enintään 128 gigatavun microSD- kortilla. Puhelimessa on kaksi takakameraa, joista toinen on kahdeksan megapikselin pääkamera ja toinen kahden megapikselin makrokamera. Etukameran tarkkuus on viisi megapikseliä. Akun kapasiteetti on 4 000 milliampeerituntia. Sormenjälkitunnistin on sijoitettu laitteen taakse. Käyttöjärjestelmänä on Android 10 Go Edition, joka on päivitettävissä Android 11 Go -versioon. == Lähteet == == Aiheesta muualla == *Nokia 1.4 Nokian sivuilla 1.4 1.4 Luokka:Android-pohjaiset laitteet Luokka:Vuoden 2021 matkapuhelimet Luokka:Kosketusnäytölliset älypuhelimet
Transairin lento 810

Transairin lento 810 oli rahtilento Honolulun kansainväliseltä lentoasemalta Kahuluin lentoasemalle. Lähdön jälkeen miehistö raportoi moottoriongelmista ja pyysi lupaa palata Honolulun kansainväliselle lentoasemalle. Moottorivikojen vuoksi miehistöllä oli hankaluuksia korkeuden säilyttämisessä ja tämän vuoksi palaaminen Honoluluun ei ollut mahdollista. Miehistö yritti päästä vielä Kalaelolaan, mutta sekään ei onnistunut. Tästä syystä miehistö joutui tekemään pakkolaskun veteen. Pakkolasku onnistui ja molemmat miehistön jäsenet pelastettiin. Tiedosto:Forward Fuselage Transair 810.png|Koneen ohjaamo meren pohjassa onnettomuuden jälkeen. Tiedosto:TransAir 20OCT21 1.jpg|Hylyn nostamista merestä. ==Lähteet== ==Aiheesta muualla== Luokka:Vuoden 2021 lento-onnettomuudet Luokka:Lento-onnettomuudet Havaijilla
Gabriele Wohmann

Gabriele Wohmann (1932 Darmstadt, Saksa – 2015 Darmstadt, SaksaGabriele Wohmann, FemBio. Frauen-Biographieforschung , viitattu 12.11.2021 ) oli saksalainen kirjailija. Hän käsittelee teoksissaan usein kommunikoinnin vaikeutta. Kuva ihmissuhteista on pessimistinen varsinkin alkutuotannossa, mutta myöhemmissä romaaneissa on myös lohtua ja toivoa. Omaelämäkerrallinen romaani Ausflug mit der Mutter ilmestyi 1976. Hän on kirjoittanut romaanien lisäksi runoja, kuunnelmia, televisionäytelmiä ja yli 600 kertomusta.Georg Magirius, Sämtliche Erzählungen von Gabriele Wohmann, georgmagirius.de, päivitetty 25.9.2020, viitattu 12.11.2012 ==Lähteet== ==Aiheesta muualla== Luokka:Saksalaiset kirjailijat Luokka:Vuonna 1932 syntyneet Luokka:Vuonna 2015 kuolleet
Kamtšatkan maanjäristys 1952

Kamtšatkan maanjäristys tai Severo-Kurilskin maanjäristys tapahtui Kamtšatkan niemimaan rannikolla vuonna 1952. 9,0 momenttimagnitudin vahvuinen maanjäristys laukaisi suuren tsunamin, joka iski Neuvostoliiton Sahalinin alueella oleville Kuriilien saarille 4. marraskuuta 1952 kello 16.58 (UTC). Tämä johti monien asutusalueiden tuhoutumiseen Sahalinin ja Kamtšatkan alueella ja pahiten se kohdistui Severo-Kurilskin kaupunkiin. Se oli viidenneksi voimakkain maanjäristys sitten vuoden 1900 ja tähän mennessä Venäjän voimakkain ja maailman viidenneksi voimakkain maanjäristys. == Tsunami == Tsunami syntyi 130 kilometrin päässä Kamtšatkan rannikolta ja se iski 20 minuutin kuluttua Severo-Kurilskiin kolmella noin 15–18 metriä korkealla aallolla. Maanjäristyksen jälkeen suurin osa Severo-Kurilskin asukkaista pakeni ympäröiville kukkuloille, mihin he pakenivat ensimmäistä aaltoa. Suurin osa heistä kuitenkin palasi kaupunkiin ja toinen aalto tappoi heidät. Viranomaisten mukaan 6 000 asukkaasta 2 336 kuoli. Eloonjääneet evakuoitiin Manner-Venäjälle. Asutus rakennettiin sittemmin uudelleen toiseen paikkaan. Tsunami ulottui Havaijille saakka, jossa se aiheutti aineellisten tuhojen lisäksi kuuden lehmän kuoleman. Alueella tapahtuu edelleen maanjäristyksiä. Viimeisin maanjäristys rekisteröitiin 56 kilometrin syvyydessä 25. maaliskuuta 2020, jolloin järistyksen voimakkuudeksi mitattiin 7,5 magnitudia. == Lähteet == Luokka:Sahalinin alue Luokka:Onnettomuudet Neuvostoliitossa Luokka:Luonnonmullistukset Venäjällä Luokka:1900-luvun maanjäristykset Luokka:Vuoden 1952 onnettomuudet
Kyösti Viljakainen

Lauri Kyösti Viljakainen (25. toukokuuta 1922 Savonlinna – 18. kesäkuuta 2000 Espoo) oli suomalainen insinööri ja yritysjohtaja, joka sai teollisuusneuvoksen arvonimen. Viljakaisen vanhemmat olivat johtaja Alpo Viljakainen ja Elsa Niiranen ja puoliso vuodesta 1946 Vuokko Linnea Virtanen. Viljakainen tuli ylioppilaaksi Savonlinnan lyseosta 1941. Jatkosotaan hän osallistui sodan loppuvaiheessa hävittäjälentolaivueessa. Diplomi-insinööriksi Viljakainen valmistui Teknillisestä korkeakoulusta 1947 ja meni töihin Valmetin tehtaille Jyskään suunnittelupäälliköksi. Sieltä hän siirtyi käyttöpäälliköksi Valtion Sähköpajaan, vuodesta 1962 nimeltään Televa, jonka toimitusjohtaja hänestä tuli vuonna 1967. Kun Televasta tuli osakeyhtiö 1976, Viljakainen siirtyi yrityksen varatoimitusjohtajaksi. Tätä tehtävää hän hoiti eläkkeelle siirtymiseensä saakka, vuoteen 1980. Seuraavana vuonna Televan osake-enemmistö siirtyi Nokialle ja syntyi Telenokia Oy, Nokia Networksin edeltäjä. Viljakainen, jota voidaan pitää digitaalisen tiedonsiirron ja erityisesti Nokia DX 200-järjestelmän ansiosta digitaalisten puhelinkeskusten kehittämisen pioneerina, oli ollut 1950-luvulla perustamassa myös kahta muovialan yritystä, Perlosta ja Vimekaa. Teollisuusneuvoksen arvonimen vuonna 1977 saanut Viljakainen oli sotilasarvoltaan reservin yliluutnantti. ==Lähteet== Luokka:Suomalaiset hävittäjälentäjät Luokka:Suomalaiset insinöörit Luokka:Suomalaiset yritysjohtajat Luokka:Nokian henkilöstö Luokka:Vuonna 1922 syntyneet Luokka:Vuonna 2000 kuolleet
Thuận An

Thuận An on kaupunki Vietnamin eteläosassa, Bình Dươngn maakunnassa, noin 20 kilometri' Hồ Chí Minhin kaupungista koilliseen. Vuoden 2019 väestönlaskennan mukaan siellä oli 588 616 asukasta. Kaupunkia on kehitetty voimakkaasti 2010-luvun lopulla, ja se tavoittelee asemaa maakuntansa merkittävimpien kaupunkien joukossa. Sen tiestöä on parannettu, ja elinkeinot keskittyvät kaupan, palveluiden ja teollisuuden aloille. == Lähteet == Luokka:Vietnamin kaupungit
Grimmest Hits

Grimmest Hits on heavy metal -yhtye Black Label Societyn kymmenes studioalbumi. Se julkaistiin 19. tammikuuta 2018 levymerkillä E1 Music. == Kappaleet == # # # # # # # # # # # # == Kokoonpano == * Zakk Wylde - laulu, kitara * John DeServio - basso * Dario Lorina - kitara * Jeff Fabb - rummut == Arvostelut == * Imperiumi: 5½/10Black Label Society - Grimmest Hits Viitattu 13.1.2023. * Kaaoszine: Itseään toistava kokonaisuus – arviossa Black Label Societyn uutuusalbumi ”Grimmest Hits” Viitattu 13.1.2023. * Metalliluola: 7+/10Black Label Society – Grimmest Hits (2018) Viitattu 13.1.2023. * Soundi: Levyarvio: Black Label Societyn uutuus näyttää, ettei Zakk Wylde ole vieläkään omillaan kovin kiinnostava artisti Viitattu 13.11.2021. == Lähteet == == Aiheesta muualla == * * Luokka:Black Label Societyn albumit Luokka:Vuoden 2018 albumit
Erkki Korvenranta

Erkki Armas Korvenranta (27. maaliskuuta 1925 Kärkölä – 23. joulukuuta 2001 Kauniainen) oli suomalainen insinööri ja yritysjohtaja, joka sai teollisuusneuvoksen arvonimen. Korvenrannan vanhemmat olivat rakennusurakoitsija Juho Willehard Korvenranta ja Bertta Dagmar Kuusela ja puolisot 1946–1965 Elna Ilona Jaakkola ja vuodesta 1969 Sirkka Tellervo Lampinen. Korvenranta osallistui jatkosotaan ja Lapin sotaan ja valmistui sotien jälkeen 1949 diplomi-insinööriksi Teknillisestä korkeakoulusta. Hän meni valmistuttuaan töihin Sähköliikkeiden Oy:n palvelukseen, josta tuli myöhemmin tytäryhtiöineen SLO-yhtymä. Korvenranta toimi yhtiön toimistoinsinöörinä vuoteen 1960, prokuristina 1960–1963, teknillisenä apulaisjohtajana 1963–1967, varatoimitusjohtajana 1967–1969 ja toimitusjohtajana vuodesta 1969. Hän oli myös Sähkömies-yhtiön toimitusjohtaja ja johtokunnan puheenjohtaja vuodesta 1968. Vuodesta 1985, ennen eläköitymistään seuraavana vuonna, Korvenranta oli yhtiön pääjohtaja. Teollisuusneuvoksen arvonimen Korvenranta sai vuonna 1978. Hänet muistetaan myös osallistumisesta Kaunialan sotavammasairaalan tukitoimintaan. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1925 syntyneet Luokka:Vuonna 2001 kuolleet
Doom Crew Inc.

Doom Crew Inc. on heavy metal -yhtye Black Label Societyn yhdestoista studioalbumi. Se julkaistiin 26. marraskuuta 2021 levymerkillä E1 Music. == Kappaleet == # # # # # # # # # # # # == Kokoonpano == * Zakk Wylde – kitara, laulu * Dario Lorina – kitara * J.D. DeServio - basso * Jeff Fabb - rummut == Arvostelut == * Inferno: Rentoa ja tunteikasta järkälemäisestä yleisilmeestä huolimatta – arviossa Black Label Society Viitattu 13.1.2023. * Kaaoszine: 8½/10https://www.impe.fi/reviews/1/22535 Suoraviivaisuutta ja suuria tunteita – arviossa Black Label Societyn ”Doom Crew Inc.” Viitattu 1.12.2021. == Lähteet == == Aiheesta muualla == * * Luokka:Black Label Societyn albumit Luokka:Vuoden 2021 albumit
Onfim

Onfim (muinaisvenäjäksi: онѳиме, Onfime; myös Novgorodin Anthemius) oli Novgorodissa 1200-luvulla elänyt poika. Hänet tunnetaan piirustuksistaan, muistiinpanoistaan ja kotiläksyistään, joita hän raaputti tuohelle, joka on säilynyt Novgorodin savimaassa. Onfimin uskotaan olleen piirrosten tekohetkellä kuusi- tai seitsemänvuotias. Hän kirjoitti muinaisvenäjän novgorodin murretta kyrillisillä aakkosilla. Onfimin tuohidokumentit kuuluvat Novgorodin tuohikirjeisiin, joita on yhteensä löydetty noin tuhat. Näistä 17 on Onfimin tekemiä. Kahdessatoista niistä on piirroksia, lopuissa vain tekstiä. Piirroksiin kuuluu muun muassa ritareita taistelussa, omakuvia ja mielikuvituseläimiä. Teksteihin kuuluu kirjoitusharjoituksia, muun muassa aakkosten kirjoittamista, samojen tavujen toistoa ja psalmien kirjoittamista. == Kuvia == Tiedosto:Bb199.gif|Tuohikirje numero 199. Tiedosto:Онфим (200).gif|Tuohikirje numero 200. Alla nimi "Onfim" ja yllä kyrilliset aakkoset A-K. Tiedosto:Bb206.gif|Tuohikirje numero 206. Tiedosto:Birch bark document 210.jpg|Tuohikirje numero 210. Tiedosto:Onfim.jpg|Useita piirroksia. Luokka:Venäläiset henkilöt
William Smith (geologi)

William Smith (23. maaliskuuta 1769 Churchill, Oxfordshire, Englanti – 28. elokuuta 1839 Northampton, Englanti) oli brittiläinen geologi, jota on kutsuttu "englantilaisen geologian isäksi" ja stratigrafian perustajaksi. Smithin uraauurtava Englannin ja Walesin geologinen kartta vuodelta 1815 määritteli tyylin geologisille kartoille. ==Ura== Smith oli sepän poika. Hän kävi kyläkoulua, opetteli maanmittauksen perusmenetelmät itse ostamistaan kirjoista ja keräsi kotikylänsä kukkuloiden fossiileja. Vuonna 1787 hänestä tuli maanmittarin avustaja. Smith oli rakennusinsinööri ja maanmittari, joka kanavien rakentamisen, peltojen kuivattamisen ja rajaamisen tehtävissä kiersi suuren osan Englantia. Tässä työssä hän ei ainoastaan tutkinut kiviä, vaan kiinnitti huomiota myös kerrostumien sisältämiin fossiileihin, ja niiden perusteella hän kokosi suuren osan Englannin kivikerrostumista stratigrafis- geologiseksi järjestelmäksi ja osoitti, että samaa fossiilia sisältävien kerrostumien on katsottava kuuluvan samaan ajanjaksoon maapallon kehityshistoriassa. Smith sovelsi näin paleontologista periaatetta eri kerrostumien geologisen iän määrittämiseen. Lukuisat matkat saivat hänet vakuuttuneeksi siitä, että olisi mahdollista laatia kartta, josta näkyisi eri kerrostumien esiintymisalueet Englannissa, ja vuonna 1794 hän laati ensimmäisen geologisen karttansa. Nykyiset Englannin geologiset kartat eroavat hänen kartoistaan lähinnä yksityiskohdiltaan. Napoleonin sotia seurannut maatalouden lama johti Smithin taloudelliseen ahdinkoon ja pakotti hänet myymään fossiilikokoelmansa British Museumille. Smith vietti lopulta 10 viikkoa velkavankeudessa ja menetti kotinsa. Vuonna 1831 hän sai Lontoon geologiselta seuralta ensimmäisen Wollaston-mitalin ja vuonna 1832 kruunun myöntämän vuotuisen eläkkeen. Hänen tärkeimmät kirjoituksensa ovat Strata Identified by Organized Fossil (1816-1819) ja Stratigraphical System of Organized Fossils (1817). ==Lähteet== ==Aiheesta muualla== Luokka:Brittiläiset geologit Luokka:Brittiläiset insinöörit Luokka:Vuonna 1769 syntyneet Luokka:Vuonna 1839 kuolleet
Pro Scientia -palkinto

Pro Scientia – Tieteen puolesta -palkinto on Suomalaisen Tiedeakatemian vuodesta 2017 alkaen kahden vuoden välein myöntämä palkinto. Se myönnetään tieteen puolestapuhujalle eli henkilölle tai muulle taholle, joka on puheillaan, kirjoituksillaan tai muulla toiminnallaan merkittävästi edistänyt tieteen asemaa yhteiskunnassa. Palkinnon arvo on 10 000 euroa. Vuonna 2021 myönnettiin ensimmäistä kertaa myös kunniamaininta. ==Palkitut ja kunniamaininnat== * 2017: metsien ja ilmakehän vuorovaikutusten professori Jaana Bäck * 2019: Tieteellisten seurain valtuuskunnan viestintäpäällikkö Ilari Hetemäki * 2021: kirjailija Tiina Raevaara, kunniamaininta: Helsingin Sanomien Lasten tiedekysymykset -palsta * 2023: professori Juhani Knuuti Lähde ==Lähteet== Luokka:Suomalaiset tiedepalkinnot
Emil Juntto

Emil Erik Hesekiel Juntto (15. marraskuuta 1885 Viitasaari – 30. heinäkuuta 1926 Helsinki) oli suomalainen toimittaja ja Uusi Suomi -lehden toimitussihteeri.Ylioppilasmatrikkeli 1906, matrikkelinumero 31703Emil Juntto, Iltalehti, 31.7.1926, nro 173, s. 1, Kansalliskirjaston digitaaliset aineistotToimittaja Emil Juntto, Uusi Aura, 31.7.1926, nro 205, s. 3, Kansalliskirjaston digitaaliset aineistotEmil Juntto, Uusi Suomi, 31.7.1926, nro 172, s. 5, Kansalliskirjaston digitaaliset aineistotEmil Juntto, Jousimies : Suomenkielisten sanomalehtimiesten yhteisjulkaisu, 01.12.1926, s. 49, Kansalliskirjaston digitaaliset aineistot Emil Junton vanhemmat olivat kansakoulunopettaja Antti Juntto ja Maria Viktoria Koppinen. Hän pääsi ylioppilaaksi 1906 Viipurin klassillisesta lyseosta ja opiskeli kirjallisuutta ja taidehistoriaa Helsingin yliopistossa. Juntto aloitti uransa 1912 eräiden maaseutulehtien Helsingin-kirjeenvaihtajana. Vuonna 1913 hän tuli Karjalan Lehden toimituksen jäseneksi ja vuonna 1915 Uusi Suometar -lehden toimitukseen. Juntto oli vuodesta 1918 alkaen Uuden Suomettaren ja sen seuraajan Uusi Suomi -lehden toimitussihteerinä aina kuolemaansa saakka. Hän kirjoitti myös pakinoita lehteen nimimerkillä Hassan. Juntto osallistui Suomen sisällissotaan Uuden Suomettaren sotakirjeenvaihtajana ja oli mukana Tampereen ja Viipurin valtauksissa. Emil Juntto edusti suomalaisia sanomalehtimiehiä kongresseissa ja kokouksissa kotimaassa ja ulkomailla. Hän oli Suomalaisen Sanomalehtimiesliiton sihteerinä vuodesta 1921 alkaen ja kuului sanomalehtimiesten Syvärannassa olleen lepokodin omistaneen Onni V. Tuiskun lepokotisäätiön hallitukseen. Juntto kuului myös valtion sanomalehtimiesstipendejä jakaneeseen asiantuntijalautakuntaan. Juntto joutui Syvärannan lepokodissa aamulla 28. heinäkuuta 1926 vaikean tapaturman uhriksi ja hän kuoli sairaalassa kaksi päivää myöhemmin. Emil Juntto oli naimisissa Kansallisteatterin näyttelijä Tyyne Juntto-Kosusen kanssa. == Lähteet == == Aiheesta muualla == * Emil Junton viimeinen matka, Uusi Suomi, 5.8.1926, nro 176, s. 5, Kansalliskirjaston digitaaliset aineistot Luokka:Suomalaiset toimittajat Luokka:Pakinoitsijat Luokka:Suomen sisällissodan valkoiset Luokka:Vuonna 1885 syntyneet Luokka:Vuonna 1926 kuolleet
Anna-Leena Pyykkönen

Anna-Leena Pyykkönen (22. syyskuuta 1947 Sysmä – 20. lokakuuta 2021 Helsinki) oli suomalainen toimittaja. Pyykkönen syntyi Sysmässä, mutta kävi koulunsa Hyrynsalmella, jossa hänen vanhempansa toimivat opettajina. Vuonna 1966 hän kirjoitti ylioppilaaksi, minkä jälkeen hän lähti Helsinkiin opiskelemaan sosiaalipolitiikkaa. Jo vuonna 1971 hän haki Helsingin Sanomien toimittajakouluun, mutta jatkoi myös opintojaan Helsingin yliopistossa kunnes valmistui valtiotieteiden maisteriksi. Hänen gradunsa käsitteli Kainuun työttömyyttä ja alueellista eriarvoisuutta. Pyykkönen aloitti toimittajan uransa vuonna 1972 Helsingin Sanomissa, jossa toimi toimittajana koko työuransa aikana. Sanomalehden toimituksesta hän jäi eläkkeelle vuonna 2008. ==Lähteet== Luokka:Suomalaiset toimittajat Luokka:Helsingin Sanomien toimittajat Luokka:Vuonna 1947 syntyneet Luokka:Vuonna 2021 kuolleet
Dhikr

Dhikr () on islamissa rituaalinen rukous, jota suufit toistavat tarkoituksella ylistää Jumalaa ja saavuttaa hengellinen täydellisyys. Koraani sanoo: Te, jotka uskotte, muistakaa Jumalaa, muistelkaa Häntä alinomaa (33:41). Sen mukaisesti dhikr on Jumalan palauttamista mieleen toistamalla hänen nimiään. Dhikr kehittyi Koraanin resitaatiosta lyhyiksi toistettaviksi formuloiksi, kuten , lā ilāha illa ʾllāh (ei ole muuta Jumalaa kuin Jumala), Allahu akbar (Jumala on suurin) tai al-ḥamdu līʾllāh (ylistys Jumalalle). Jotkut dhikr -lauseista ovat peräisin juutalais-kristillisestä perinteestä, kuten al-ḥamdu līʾllāh, joka on käännös heprean sanasta halleluja. Islamilaiseen uskontunnustukseenkin sisältyvä ”Ei ole muuta jumalaa kuin Jumala” (latinaksi non deus nisi Deus solus) tavataan 300-luvulta lähtien yleisenä juutalais- kristillisessä kirjallisuudessa ja etenkin samarialaisessa liturgiassa. Suufit toistavat lauseita joko ääneen tai äänettömästi oikein hengittäen ja luonteenomaisessa asennossa. Kun alkoi syntyä suufilaisia veljeskuntia, kukin omaksui erityisen dhikrinsä, jota toistettiin yksin tai yhdessä esimerkiksi päivittäisten rukousten jälkeen. Näin pyrittiin kokemukseen ykseydestä Jumalan kanssa. == Lähteet == Luokka:Islamilaiset käsitteet Luokka:Sanonnat Luokka:Suufilaisuus
Lovejoy (yhtye)

Lovejoy on englantilainen indie rock -yhtye. Yhtyeen jäseniä ovat "Wilbur Soot" Will Gold (laulaja, kitaristi, lauluntekijä), Joe Goldsmith (kitaristi, lauluntekijä), Ash Kabosu (basso), ja Mark Boardman (rummut). Yhtye debytoi 9. toukokuuta 2021, kun he julkaisivat EP:n Are You Alright?, ja musiikkivideot kappaleille Taunt ja One Day. Seuraava EP, "Pebble Brain", julkaistiin 14. elokuuta 2021. Lisäksi Lovejoy on julkaissut kolme singleä: "Knee Deep at ATP" vuonna 2021, "Call Me What You Like" vuonna 2023 ja "Normal People Things" vuonna 2023. 12. toukokuuta 2023 he julkaisivat kolmannen EP:n "Wake Up & It's Over". == Yhtyeen historia == Wilbur ja Joe julkaisivat bändin 5. toukokuuta 2021. Yhtyeen nimi oli alkuperäisesti Hang the DJ, mutta se vaihdettiin ennen bändin julkaisua. Wilbur tapasi Ashin hampurilaisravintolassa. Hän huomasi, että Ashilla oli basso, joten hän kysyi Ashilta "Oletko bändissä?". Ash vastasi "en", joten Wilbur kysyi haluaisiko hän olla bändissä ja antoi hänelle osoitteensa. Yhtye julkaisi EP:n Are You Alright? 5. toukokuuta 2021. Siinä on neljä kappaletta: One Day, Taunt, Sex Sells ja Cause For Concern. Pian julkaisun jälkeen kappaleille One Day ja Taunt julkaistiin musiikkivideot. Yhtye julkaisi EP:n Pebble Brain 14. lokakuuta 2021. Se sisältää seitsemän kappaletta, Oh Yeah You Gonna Cry?, Model Buses, Concrete, Perfume, You'll Understand When You're Older, The Fall ja It's All Futile! It's All Pointless! It's All Futile! It's All Pointless! On uusi versio kyseisestä kappaleesta, joka oli alun perin Wilburin EP:stä Maybe I Was Boring. Pian sen jälkeen, musiikkivideot kappaleille Model Buses ja Concrete julkaistiin. Yhtye julkaisi singlen Knee Deep at ATP 30. joulukuuta 2021. Se on cover Los Campesinosin kappaleesta vuodelta 2008, albumilta Hold on Now, Youngster.... Yhtye julkaisi coverin Privately Owned Spiral Galaxy 25. helmikuuta 2022. Se on cover Crywankin kappaleesta vuodelta 2013, albumilta Tour Demons 2013 Tällä hetkellä Lovejoy on ollut kiertueella ympäri Isoa-Britanniaa. Yhtye julkaisi singlen “Call me what you like” 10. helmikuuta 2023. Samana päivänä yhtye julkaisi myös musiikkivideon singlelle. Yhtye julkaisi EP:n ”Wake Up & It’s Over” 12 Toukokuuta 2023. Se sisältää 6 kappaletta: ”Portrait Of A Blank Slate”, ”Call Me What You Like”, ”Consequences”, ”Warsaw”, ”Scum” ja ”It’s Golden Hour Somewhere”. Tällähetkellä ”It’s Golden Hour Somewhere", "Call me what you like" ja ”Portrait Of A Blank Slate” ovat saaneet omat musiikkivideonsa. Yhtye julkaisi singlen "Normal People Things" 7. lokakuuta 2023. Samana päivänä julkaistiin myös singlen musiikkivideo. Luokka:Brittiläiset indie rock -yhtyeet
Vuoden 1859 aurinkomyrsky

Vuoden 1859 aurinkomyrsky oli voimakas aurinkomyrsky, joka tapahtui 10. aurinkosyklin aikana 1.–2. syyskuuta 1859. Aurinkomyrskyn havainnoivat englantilaiset tiedemiehet Richard Carrington ja Richard Hodgson. Tapahtumaa kutsutaan myös Carringtonin tapahtumaksi havainnoitsijansa mukaan. Carrington ja Hodgson tekivät toisistaan riippumatta myös ensimmäiset havainnot auringon soihdusta. Aurinkomyrskyn aiheutti suuri auringossa tapahtunut koronapurkaus. Se vapautti magneettisen plasmapilven, joka osui maan magnetosfääriin eli magneettikenttään. Aurinkomyrsky näkyi myös näyttävinä revontulina ympäri maailmaa. Kyseessä on ihmiskunnan historian suurin mitattu aurinkomyrsky. Aurinkomyrsky aiheutti häiriöitä senaikaisessa lennätinverkostossa. On arvioitu, että vastaavanlainen aurinkomyrsky nykyaikana olisi erittäin vahingollinen sähköverkoille, satelliiteille ja tietokoneille. Arvioidut vahingot voisivat nousta tuhansiin miljardeihin dollareihin. == Lähteet == Luokka:1859 Luokka:Aurinko Luokka:1800-luvun luonnonmullistukset
Tuomas Välimäki

Tuomas Välimäki (s. 1969 Pori) on suomalainen ekonomisti ja Suomen Pankin johtokunnan jäsen. Johtokunnan jäsenenä Välimäki on toiminut 12. heinäkuuta 2018 lähtien. Välimäki on toiminut useassa eri tehtävässä Suomen Pankissa sekä EKP:ssa vuodesta 1995 lähtien. Viimeisimpänä tehtävänä ennen johtokunnassa työskentelyä hän toimi rahapolitiikka -ja tutkimusosaston päällikkönä. Suomen Pankin johtokunnassa Välimäki vastaa rahoitusvarallisuuden sijoittamisesta, rahapolitiikan toimeenpanosta ja markkinaoperaatioista sekä akateemisesta ja siirtymätalouksien tutkimuksesta. Lisäksi hänen vastuualueelleen kuuluvat rahahuolto ja maksuliike sekä digitalisaatio- ja IT-asiat. == Lähteet == Luokka:Suomen Pankin johtajat Luokka:Vuonna 1969 syntyneet Luokka:Elävät henkilöt
Corbigny

Corbigny on kunta Ranskassa Nièvren departementissa Burgundi-Franche-Comtén alueella. Se sijaitsee Anguisonjoen varrella, noin 28 kilometriä Clamecyn kaupungista kaakkoon. Kunta on kasvanut Pyhän Benedictuksen luostarisäännön mukaisen vuonna 720 perustetun Flavignyn luostarin ympärille. Luostari tuhoutui Ranskan uskonsodissa 1500-luvulla. Nykyinen Saint-Léonard de Corbignyn luostari on vuodelta 1754. Vuodesta 1789 lähtien, Ranskan suuren vallankumouksen jälkeen, se on toiminut muun muassa normaalikouluna. Kunnan keskustassa oleva Saint-Seinen kirkko on rakennettu vuonna 1134 valmistuneen kirkon raunioille. Uusi goottilaistyylinen kirkko vihittiin käyttöön vuonna 1537. Corbignyssa sattui lento-onnettomuus 15. tammikuuta 1934. Tuolloin Saigonin ja Pariisin väliseltä neitsytmatkalta palaamassa ollut lentokone Dewoitine D.332 Émeraude syöksyi maahan. Onnettomuuden muistomerkki on pystytetty Corbignyyn. Tiedosto:Abbaye_St_Leonard_a_Corbigny_DSC_0414.jpg|Saint-Léonard de Corbignyn luostari Tiedosto:Saint-Seine Corbigny 3.JPG|Saint-Seinen kirkko Tiedosto:Remparts Corbigny 01.JPG|Kaupungin vanhoja puolustusmuureja ==Lähteet== ==Aiheesta muualla== Luokka:Nièvren kunnat
Jeremiah Horrocks

Jeremiah Horrocks (1619 Toxteth Park, Liverpool, Englanti– 3. tammikuuta 1641 Toxteth Park, Liverpool, Englanti) oli englantilainen tähtitieteilijä ja pappi, joka ensimmäisenä havaitsi ja kirjasi ylös Venuksen ylikulun. ==Elämä== Köyhästä perheestä lähtöihin ollut Horrocks kirjautui Cambridgen yliopiston Emmanuel Collegeen 8. toukokuuta 1632. Tieteellisten mieltymystenstä vuoksi eristäytyneenä ja vähävaraisena hän pyrki itseopiskeluun. Hänen yliopistouransa kesti kolme vuotta, ja sen päätyttyä hänestä tuli kotiopettaja Toxtethissä, jossa hän käytti vapaa-aikansa tähtitieteellisiin havaintoihin. Vuonna 1636 hän tapasi Manchesterin lähellä sijaitsevassa Broughtonissa asuneen William Crabtreen, joka oli kangaskauppias, ja tämän neuvojen myötä hän ryhtyi nyt tarkistamaan Johannes Keplerin julkaisemia Rudolfin tähtitieteellisä tauluja. Työnsä edetessä hän vakuuttui siitä, että Venuksen kulku Auringon kiekon editse tapahtuisi vuonna 1639. Horrocks oli tuolloin hiljattain saanut Englannin kirkon pappisvihkimyksen ja hänen papin virkatehtävänsä uhkasivat häiritä hänen tähtitieteellisiä havaintojaan, mutta hän pääsi kuitenkin juuri ajoissa vapaaksi sunnuntaina kirkonmenoista todistamaan ennustuksensa varmistumista, ja hän kirjasi huolellisesti ilmiön etenemisen puolen tunnin ajan ennen auringonlaskua. Hänen havaintonsa Venuksen ylikulusta olivat ensimmäiset ja vuoteen 1761 asti ainoat havainnot tästä ilmiöstä. Ennen kuolemaansa Horrocks ehti myös ensimmäisenä osoittaa, että kuu liikkui maapallon ympäri elliptisellä radalla, jonka paikkansapitävyyden Newton myöhemmin todisti matemaattisesti. ==Lähteet== ==Aiheesta muualla== Luokka:Englantilaiset tähtitieteilijät Luokka:Brittiläiset papit Luokka:Vuonna 1619 syntyneet Luokka:Vuonna 1641 kuolleet
Anthien

Anthien on kunta Ranskassa Nièvren departementissa Burgundi-Franche-Comtén alueella. Se sijaitsee noin 27 kilometriä Clamecyn kaupungista kaakkoon. Kunnan nähtävyys on linna Château de Villemolin. Linna sijaitsee korkealla, josta on näköala ympäröiville Morvanin metsäisille kukkuloille. Linna on hevosenkengän muotoinen, ja sitä reunustavat kolme tornia. Linna on rakennettu 1300-luvulla roomalaisen "villa molini" -nimisen huvilan paikalle. Nykyasunsa se sai kuitenkin 1600- ja 1800-luvuilla. Linnan uusklassinen kappeli on rakennettu vuonna 1830, ja siellä on nähtävillä 1400-luvulla tehty puulle maalattu pietà. Linna on ollut vuodesta 1538 lähtien De Certaines -suvun omistuksessa. Linnaan on maksullinen sisäänpääsy. Linnassa kuvattiin vuonna 2003 ilmestynyt elokuva Le Mystère de la chambre jaune. ==Lähteet== ==Aiheesta muualla== Luokka:Nièvren kunnat
Chitry-les-Mines

Chitry-les-Mines on kunta Ranskassa Nièvren departementissa Burgundi-Franche- Comtén alueella. Se sijaitsee Yonnejoen varrella, noin 28 kilometriä Clamecyn kaupungista kaakkoon. Kunnan nähtävyys on linna Château de Chitry-les-Mines. Linna on rakennettu 1300-luvulla, ja sen omistajat ovat vaihtuneet monesti vuosisatojen aikana. Linna koostuu päärakennuksesta, jota reunustavat kaksi pyöreää tornia. Lisäksi linnassa on kaksi pienempää 1600-luvulta peräisin olevaa siipirakennusta. Linnan sisätiloissa on huonekaluja 1500-, 1600- ja 1700-luvuilta, sekä vanhojen koulukuntien maalauksia ja gobeliineja. Linnaan on maksullinen sisäänpääsy. ==Tunnettuja kuntalaisia== * Jules Renard (1886-1910), ranskalainen kirjailija ==Lähteet== ==Aiheesta muualla== Luokka:Nièvren kunnat